პატარა ხარაგაული

პატარა ხარაგაული, პატარა ხარაგოული — დაბა ხარაგაულის უბანი, ყოფილი სოფელი (ხარაგაულის მუნიციპალიტეტი).

მდებარეობს მდინარე ჩხერიმელის (ძირულის მარცხენა შენაკადი) ხეობაში, ზღვის დონიდან 260 მ-ზე, ხარაგაულის ჩრდილოეთ ნაწილში, დაბის ცენტრიდან 2 კმ-ში. 

1988 წელს ხარაგაულთან (იმდროინდელ ორჯონიკიძესთან) ტერიტორიული შეზრდის გამო სოფელი გაუქმდა.საქართველოს სსრ უმაღლესი საბჭოს უწყებები, 1988, №11. — გვ. 8. პატარა ხარაგაულის ტერიტორიაზე შემთხვევით აღმოჩენილია ადრე რკინის ხანის (ძვ. წ. X-VIII საუკუნეები) კოლხური ცული. ყოფილი სოფლის სასაფლაოს ტერიტორიაზე შემორჩენილია კულტურული მემკვიდრეობის ძეგლი — გვიანდელი შუა საუკუნეების მაცხოვრის დარბაზული ეკლესიის ნანგრევები.ვეფხვაძე ი., ხარაგაული, ქუთ., 2010. — გვ. 122-123.

 ლიტერატურა 

სქოლიო

კატეგორია:ხარაგაულის მუნიციპალიტეტის ისტორიული სოფლები